Korvaava tuote löytyy kaikelle kyllä :) Avokadon tilalle kannattaa maun vuoksi lisätä jotakin muuta rasvaa, se voi olla vaikka kylmäpuristettua kotimaista pellavaöljyä (tai lasipullossa olevaa rypsiöljyä). Smoothieen sopii myös kahvi-kauramaidot, joilla niihin saa vastaavaa täyteläisyyttä. Proteiineista Nyhtökaura ja Härkis ovat kotimaisia ainakin suurimmaksi osaksi myös raaka-aineiltaan, lihatuotteista puhumattakaan. Banaanin voi reseptistä riippuen korvata esim. marjoilla.
Terveellisiä riisinkorvikkeita löytyy kotimaisena vaikka millä mitalla: suomalainen kvinoa (joka on muuten ulkomaista parempaa ainakin omasta mielestäni), kaurasuurimot, tattari eri muodoissaan (Keskisen Mylly), ohra, hernerouhe (tämäkin menee lähinnä hiilihydraatin osuuteen). Juureksilla suosittelen korvaamaan viljalisukkeen niin usein kuin vaan haluaa, uunijuurekset on herkkua ja paljon ravinteikkaampia.
Kookosmaidon tilalla voi käyttää kahviin tarkoitettuja kauramaitoja joita saa useammalta merkiltä kotimaisena. Myös kaurakerma on kotimaista mutta ruokakermoja hieman parempi vaihtoehto ja sopii ruuanlaittoon tai smoothieenkin.